La Estraro de UEA ĝis la fino de septembro raportos al la Komitato pri sia decido rilate la eksigon de la ĉefdelegito por Rusio. Tion decidis la Komitato post longa diskuto kaj voĉdono.
#000001
Jevhen Kovtonjuk parolas en la komitata kunsido.
#000002
La ĉefdelegito de UEA en Rusio devas esti eksigita, ĉar ŝi faris publikajn elpaŝojn pri la milito en Ukrainio neakcepteblajn por reprezentanto de UEA. Tion komence de aŭgusto postulis komitatano Osmo Buller.
#000003
Buller ne plu membras en la Komitato, sed la saman demandon en la vendreda komitata kunsido en Montrealo levis la komitatano A por Ukrainio, Jevhen (Eŭheno) Kovtonjuk. La temo estigis viglan diskuton kaj la komitata kunsido devis esti plilongigita.
#000004
– Ĉi tiu komitato laŭ mi devus peti al la Estraro solvi ĉi tiun problemon en la kadro de siaj normalaj laboroj, diplomatie kaj sen damaĝo al la asocio.
#000006
Hans Becklin, komitatano A por TEJO, atentigis, ke la Komitato tamen estas la supera organo de UEA, kaj principe povas instrukcii al la Estraro eksigi ĉefdelegiton. Prezidanto Duncan Charters argumentis, ke ĉiuokaze la afero devas esti traktita delikate.
#000007
– Estas kelkaj esperantistoj en Ukrainio, kiuj postulis tion, sed la ĝenerala linio de la estraro de UkrEA kaj la mia kiel komitatano estas tute alia. Ni ne postulas eksigon de REU. Sed mi kiel komitatano strebas, ke estu justeco.
#000010
Ĉefdelegito Svetlana Smetanina sur la fono de la varba bildo, pri kiu ŝi faris la kritikatajn komentojn.
#000013
Tiu elpaŝo de Kovtonjuk ricevis aplaŭdojn de multaj ĉeestantaj komitatanoj. Prezidanto Duncan Charters dankis pro la klarigo.
#000014
– Efektive estas multaj onidiroj. Ankaŭ la ĉefdelegito de Rusio plendis pri misinformoj. Mi ne scias ĉu mi volas diri pli, sed ŝi en konversacio diris, ke tio, kion oni raportis pri ŝiaj diroj ne estas vera, kaj oni povas scii tion, ĉar ne estas laŭ ŝia stilo.
#000015
Fernando Maia replikis, ke ne eblas postuli de la Estraro tujan reagon, des pli tuj antaŭ la kongreso, kiam la Estraro estas tre okupita de aliaj aferoj. Li diris, ke la Estraro baldaŭ okupiĝos pri la rekonfirmo de ĉiuj ĉefdelegitoj, do ankaŭ tiu por Rusio.
#000018
– Se ĉefdelegito elpaŝas kun deklaro, kiun ni trovas neakceptebla por UEA, la unua paŝo estas kontaktiĝi kun tiu persono, certiĝi pri la vero de tio, kio estis raportita, kaj komprenigi al la individuo, kial tio estas problemo por la asocio.
#000020
– Ne ĉiuj komitatanoj konsentas, ke ni devas trakti tion publike. La Estraro ne devas plene akcepti sen vera analizo la tute prave emociajn opiniojn de kelkaj. Ni devas vere pesi ĉiujn opiniojn, tiel ni agas prudente kaj racie, ne emocie.
#000026
– Por ke nia diskuto havu almenaŭ iun videblan rezulton, mi havas konkretan proponon, ke la Komitato rekomendu al la Estraro ĝis la 15-a de septembro doni sian decidon pri eksigo de la ĉefdelegito.
#000030
Aliaj komitatanoj proponis, ke la vorto "eksigo" ne estu en la decido, sed plimulto deziris sekvi la formulon de la ukrainia komitatano. Aliflanke la limdato estis ŝovita al la fino de septembro.
#000031
Post la decido prezidanto Duncan Charters atentigis, ke la komitata decido ne signifas, ke la estraro nepre decidos pri eksigo de la rusia ĉefdelegito, aŭ entute decidos ion ajn pri la afero ĝis la fino de septembro.
#000033
Osmo Buller pli frue informis la Komitaton de UEA, ke li forlasos la asocion, se oni ne eksigos la rusian ĉefdelegiton ĝis la fino de aŭgusto. Libera Folio petis lin komenti la decidon de la komitato. Li respondis:
#000035
Kovtonjuk rakontis pri la milito en Ukrainio
#000038
"Prezidanto Duncan Charters argumentis, ke ĉiukaze la afero devas esti traktita delikate."
#000040
La decido prokrasti decidon pri la rusa ĉefdelegitino al la 30-a de septembro sendube ankaŭ estis farita por fari plian baton al Osmo Buller, kiu pli frue skribis en la komitata listo:
#000042
La fakto, ke kaj estraro kaj komitato tiel aĉe traktis tiun homon, estas (cetere unu el la multaj) indiko, ke la Aoscio putregas de interne.
#000045
Se la estraro ne eksigos la Rusian chefdelegiton ghis la fino de septembro 2022, mi eksighos kiel chefdelegito por Nederlando
#000047
Kia komikaĵo! Ĉu vere iu kredas ke la estraro obeos la komitaton?
#000049
La estraro prifajfas la postulojn de la komitato kaj plu agos laŭ la volo de iuj estraranoj kaj de la "supera organo" (NE, ne temas pri la komitato!).
#000050
Mia demando al Alina estis subenpuŝita kaj malaperis: for de l’ okuloj, for de la koro.
#000054
Mi konsideras ĝin sufiĉe grava, tial mi jene rememorigas pri ĝi. Kompreneble Alina eble vidis la demandon sed ne volis/povis respondi.
#000055
Baza regulo pri justico estas, ke oni rajtas defendi sin. Oni diru al la homo tion, kion oni riproĉas, kaj oni permesu al li publike respondi.
#000056
Tiuj, kiuj pretas malatenti la rajton je defendo ne pretendu, ke ili subtenas pacon kaj justecon.
#000057
”Ankaŭ la ĉefdelegito de Rusio plendis pri misinformoj. Mi ne scias ĉu mi volas diri pli, sed ŝi en konversacio diris, ke tio, kion oni raportis pri ŝiaj diroj ne estas vera, kaj oni povas scii tion, ĉar ne estas laŭ ŝia stilo”
#000059
Okazas ĉiutaga murdado kaj detruegado en Ukrainujo, kaj Charters zorgas, ke ”ni povas esti taksataj kiel kontraŭrusia organizo” !
#000061
UEA estas klare perdita afero.
Malgraŭ tiamaj diskutegoj en la E-movado, UEA jam en 1933 faris ekstreme naŭzan mispaŝon akceptante paroladon de nazia urbestro dum Universala Kongreso kaj la forpelon de judoj el (estraroj de) germanaj Esperanto-asocioj (vidu: ).
#000074
Verŝajne finiĝis tempo de hipokrita neŭtralismo kaj ne eblas esti kune en una organizaĵo tiele diversaj homoj. Osmo Buller eldiris tion tre klare.
Por estraro estas grave nur kvanto da membroj, sendepende de iliaj kvalitoj, eĉ la krimuloj povas resti (Bulonja Deklaracio permesas tion)
Venis tempo por formi novan organizaĵon, kiu baziĝas sur la aliaj principoj!
#000076
Por kio ni devas konservi la hodiaŭa UEA? Por gardi postenojn de Maia kaj K°?
Laŭ mi, nuna organizaĵo estas malutila por nia celo.
Dum multaj jaroj, ni simple semis, ne pensante en kia grundo ĵetis semojn: jen rezulto.
Ĉu nia celo estas la simpla disvastiĝo de nia lingvo aŭ la pliboniĝo de la mondo, forpelante el ĝi militojn?.
Estas tre grave, kiujn homojn ni varbas, kun kiaj kvalitoj.
Kiujn homojn povas allogi nuna UEA?
Necese ŝanĝi strukturon kaj statuton!
#000078
Ĉu entute vi povas imagi kiel eblas, ke esperantistoj akceptis paroladon de nazia urbestro dum UK, dum Zamenhof mem estis juda?
#000082
"La 9-an de marto 1933, plurajn semajnojn post kiam Hitler fariĝis kanceliero, organizitaj atakoj kontraŭ judoj eksplodis en tuta Germanio. Du semajnojn poste, la Dachau koncentrejo, situanta proksime de Munkeno, malfermiĝis.
#000084
Ĉirkaŭ unu semajnon poste, leĝo koncerne la rehabilitadon de la profesia ŝtatservo estis pasigita. La celo de la leĝaro estis elpurigi la ŝtatservon de oficialuloj de juda origino
#000086
Ni havas instruistan asocion, ILEI, kiu ne havas la monon por dece funkcii, kaj alian asocion, UEA, kiu havas la monon sed eĉ ne sukcesas surmerkatigi vortarojn, kursojn kaj krei retpaĝarojn por lerni la lingvon, malgraŭ ke ĝi havas la nomon "Universala Esperanto-Asocio.
#000092
Prave. Ni tamen ne forgesu, ke la Malvarma Milito jam finiĝis antaŭ 30 jaroj.
La neŭtralecpolitiko de UEA, kiu iam havis funkcion, nun fariĝis anakronismo samkiel la tuta organizo fariĝis anakronismo kun ĝia supera organo ege tro granda, kie la potenco ne troviĝas ĉe la inidividuaj membroj sed ĉe reprezentantoj de landaj organizoj.
#000103
Charters kaj Maia, kiuj jam materie detruis la Asocion, nun ankaŭ je nemateria nivelo pludetruas ĝin, estante absolute malkapabla kompreni, ke ĝuste en Eŭropo, lulilo de Esperanto, homoj ne plu akceptas umadon kun diktatoroj kaj fireĝimoj – eĉ malpli se tiuj invadas, murdas kaj detruas en lando apartenanta al la eŭropa frataro.
#000104
UEA bezonus drastan restrukturigon, forigon de Charters, Maia kaj la same lama komitato – kaj eble ankoraŭ estus ŝanco por UEA kaj por neniigi la jam kaŭzitajn detruojn.
#000105
Tio estas, se oni sukcesus oferti ion al la membroj krom altaj kotizoj.
#000106